大阳经药膀胱。能行十二经,通腠理,利九窍,泻下焦血分湿热,为疗风水之要药。治肺气喘嗽,水湿。热气诸痫,降气下痰。湿疟脚气,足伤寒湿为脚气。寒湿郁而为热,湿则肿,热则痛。防己为主药,湿加苡仁、苍术、木瓜、木通,热加芩、柏,风加羌活、萆薢,痰加竹沥、南星,痛加香附、木香,活血加四物,大便秘加桃仁、红花,小便秘加牛膝、泽泻,痛连臂加桂枝、威灵仙,痛连胁加胆草。又有足跟痛者,属肾虚,不与脚气同论。水肿风肿,痈肿恶疮。或湿热流入十二经,致二阴不通者,非此不可。然性险而健,阴虚及湿热在上焦气分者禁用。《十剂》曰:通可去滞,通草、防己之属是也。通草即木通,是徐之才亦以行水者,为通与燥剂无以别矣。木通甘淡,泻气分湿热;防己苦寒,泻血分湿热。本集以行水为通剂,改热药为燥剂。陈藏器曰:治风用木防己,治水用汉防己。酒洗用。恶细辛,畏萆薢。
《神农本草经读》:防己气平,秉金之气;味辛无毒,得金之味,入手太阴肺经。风寒温疟者,感风寒而患但热不寒之症也;热气诸痫者,心有热而患患牛马猪羊鸡诸痫也,温热皆为阳邪,痫疟皆属风木,防己气平,可以统治之。除邪者,又申言可除己土之邪气也。肺为水之上源,又与大肠为表里,防己之辛平调肺气,则二便利矣。

防己药用部位

为防己科植物粉防己的干燥块根。

防己选购保存

以质坚实、内色白、粉性足者为佳。